CELEX: 62015CN0280
Language: mt
Date: 2015-06-10 00:00:00
Title: Kawża C-280/15: Talba għal deċiżjoni preliminari mressqa mill-Harju Maakohus (l-Estonja) fl-10 ta’ Ġunju 2015 – Irina Nikolajeva vs OÜ Multi Protect

10.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 262/11
            
         Talba għal deċiżjoni preliminari mressqa mill-Harju Maakohus (l-Estonja) fl-10 ta’ Ġunju 2015 – Irina Nikolajeva vs OÜ Multi Protect
   (Kawża C-280/15)
   (2015/C 262/15)
   Lingwa tal-kawża: l-Estonjan
   
      Qorti tar-rinviju
   
   Harju Maakohus
   
      Partijiet fil-kawża prinċipali
   
   
      Rikorrenti: Irina Nikolajeva
   
      Konvenuta: OÜ Multi Protect
   
      Domandi preliminari
   
   Id-domandi preliminari li ġejjin tressqu quddiem il-Qorti tal-Ġustizzja sabiex tingħata interpretazzjoni tar-Regolament tal-Kunsill Nru 207/2009 (1), tas-26 ta’ Frar 2009, dwar it-trade mark Komunitarja (Verżjoni kodifikata):
   
               1)
            
            
               Qorti tat-trade marks Komunitarji għandha toħroġ ordni bħal dik prevista fl-Artikolu 102(1) anki fil-każ fejn ir-rikorrent ma jkunx għamel talba f’dan is-sens u fejn il-partijiet ma jsostnux li l-konvenut għamel vjolazzjoni jew hedded li jagħmel vjolazzjoni ta’ trade mark Komunitarja wara data speċifika fil-passat, jew il-fatt li tali allegazzjoni jew ċirkustanza ma tiġix invokata jikkostitwixxi “raġuni speċjali” fis-sens tal-ewwel sentenza tad-dispożizzjoni ċċitata iktar ’il fuq?
            
         
               2)
            
            
               L-Artikolu 9(3) għandu jiġi interpretat fis-sens li l-proprjetarju ta’ trade mark Komunitarja jista’ biss jeżiġi minn terz, f’każ ta’ użu min-naħa ta’ dan tal-aħħar ta’ sinjal identiku għat-trade mark tiegħu matul il-perijodu inkluż bejn il-pubblikazzjoni tal-applikazzjoni għar-reġistrazzjoni u l-pubblikazzoni tar-reġistrazzjoni, kumpens raġonevoli skont it-tieni sentenza tal-Artikolu 9(3), iżda mhux kumpens għad-danni subiti u għall-valur kurrenti miksub permezz tal-att ta’ vjolazzjoni u li d-dritt għal kumpens raġonevoli huwa eskluż ukoll għall-perijodu ta’ qabel il-pubblikazzjoni tal-applikazzjoni għal reġistrazzjoni?
            
         
               3)
            
            
               Liema tipi ta’ spejjeż u tipi oħra ta’ kumpens jinkludi l-kumpens raġonevoli msemmi fit-tieni sentenza tal-Artikolu 9(3) u dan jista’ jinkludi wkoll, u jekk ikun il-każ, taħt liema kundizzjonijiet, il-kumpens għad-danni mhux partimonjali lill-proprjetarju tat-trade mark?
            
         
      (1)  ĠU L 78, p. 1.